Stephen Arthur Frears, naixito de Leicester (Anglaterra) o 20 de chunio de 1941, ye un director y productor cinematografico britanico, activo en o cine britanico y dimpués tamién en o cine estausunidense dende zaguerías d'os anyos 1960, y con quantos premios recibitos por o suyo treballo. D'entre as suyas cintas, se puet destacar Dangerous Liaisons (1988, con Glenn Close, John Malkovich y Michelle Pfeiffer), The Grifters (1990, con John Cusack, Anjelica Huston y Annette Bening) u The Queen (2006, con Helen Mirren, Michael Sheen y James Cromwell).